**Savaria Szimfonikus Zenekar 20-3/2022**

**Szakmai beszámoló 2021**

A Savaria Szimfonikus Zenekar 2021. évi tevékenysége során még sajnálatos módon visszatükröződtek a COVID-19 járvány hatásai. A korábban megszokott 40-45 szimfonikus/oratórikus hangverseny helyett 2021-ben 34 került megrendezésre, a közel 50 ifjúsági hangverseny helyett 13 valósulhatott meg, emellett 14 kamaraprodukció is szerepel a nyilvántartásban.

A megszokott mutatószámok objektív okokból jelentős elmaradásokat főként az első félévben, a 2020-2021-es évad második felében mutattak. Januártól kezdve április végéig hangversenyeinket a speciálisan átalakított Bartók Teremből online közvetítés formájában juttattuk el közönségünkhöz – közben március 10-től április 12-ig a járványhelyzet miatt nem lehetett közösen próbálni -, az online közeg pedig nem indokolta az ismétlőkoncertek szükségességét. Az ifjúsági előadásokat érintő tiltások miatt ebben az időszakban a Filharmónia sorozatainak és a saját Zenemanó bérletünknek előadásait sem valósíthattuk meg. Elmaradt néhány, az előzetes tervezésnél figyelembe vett külföldi hangverseny is. Összességében 30-35 köré tehető az időszakban meg nem valósult koncertek száma.

Májustól végre ismét találkozhattunk a közönséggel, így a 2020-2021-es évad utolsó időszaka a 2021. június 18-i évadzáró hangversenyig már hasonlított a járványhelyzetet megelőző évekhez, bár a közönség száma még jelentősen elmaradt a korábban megszokottól. 7 hét alatt 6 különböző program került előadásra, köztük Puccini: Pillangókisasszony című operájának az Agorában megvalósult nagy sikerű bemutatója is, melynek kiemelkedő volt a látogatottsága is.

A hangversenyek áttekintése 2021. január 1.-től 2021. június 30-ig:

* 2021. 01. 21. Bérletes hangverseny / Borodin, Bartók, Dvořak /

*Vajda Gergely, Fejérvári Zoltán*

* 2021. 02. 05. Bérletes hangverseny / Grieg, Nielsen, Sibelius /

*Thomas Kornél, Klenyán Csaba*

* 2021. 02. 19. Bérletes hangverseny / Beethoven, Muszorgszkij, Debussy /

*Dobszay Péter*

* 2021. 03. 05. Bérletes hangverseny / Mozart, Csajkovszkij /

*Vajda Gergely*

* 2021. 04. 23. Bérletes hangverseny / Smetana, Janacek, Dvořak /

*Cser Ádám*

* 2021. 05. 12. Bérletes hangverseny / Dukas, Dvořak, Brahms /

*Vajda Gergely*

* 2021. 05. 29. Hangverseny a Magyar Klasszikus Zene napján /Bartók, Kocsár/

*Kovács János*

* 2021. 06. 05. Szabadtéri hangverseny a kőszegi várban

*Vajda Gergely*

* 2021. 06. 12. Bérletes előadás az AGORÁ-ban /Puccini: Pillangókisasszony/

*Kovács János és a Magyar Állami Operaház művészei*

* 2021. 06. 18. Bérletes hangverseny / Borodin, Mendelssohn, Csajkovszkij /

*Cser Ádám, Kelemen Gáspár*

. 2021. 06. 26. „Múzeumok éjszakája” – interaktív közönségtalálkozó

*Giuseppe Montesano*

A nyári szünetet követően augusztusban a szabadtéri produkciók jelentették a kulturális szolgáltatás színtereit. Az „Érezd Szombathely” fesztivál keretében kamaracsoportjaink felléptek a Városháza teraszán, a Zsinagóga udvarban, valamint részt vettek az Utcaművészeti Fesztiválon.

A Ferences kertbe két alkalommal vártunk látogatókat, először a Kvártélyház Szabadtéri Színház és a Savaria Szimfonikus Zenekar közös produkciójaként Huszka Jenő: Lili báróné című operettjét tekinthették meg az érdeklődők, majd „A magyar könnyűzenei arcképcsarnok” fantázianevű hangversenyen Pejtsik Péter szimfonikus zenekarra írott feldolgozásai hangzottak el a szerző vezényletével. Mindkét előadás kiváló minőségben és nagy sikerrel valósult meg.

2021. szeptemberében indítottuk el az új évadot, melynek keretében meghirdettük felnőtt és ifjúsági bérletes sorozatainkat. Bár a közönségszámok még mindig elmaradtak a korábban megszokott értékektől, már érzékelhető, hogy lassanként visszatér a bizalom a közösségi rendezvényeken történő részvétel kapcsán.

Az év folyamán Szombathelyen kívül is fellépett együttesünk, a budapesti és egyéb magyarországi helyszínek mellett augusztust követően már több alkalommal képviseltük városunkat külföldön is.

A hangversenyek áttekintése 2021. augusztus 1.-től 2021. december 31-ig:

* 2021. 08. 6-12-ig Kamarazenei hangversenyek a város különböző helyszínein

/Utcaművészeti fesztivál, Városháza terasz, Zsinagóga udvar /

* 2021. 08. 14.-15. Két fellépés az ausztriai Millstattban

*Hans Schamberger*

* 2021. 08. 15. Huszka: Lili bárónő című operettjének előadása

*Máriás Zsolt*

A zalaegerszegi Kvártélyház és a Zenekar közös produkciója a Ferences kertben

* 2021. 08. 19. Pejtsik Péter: Magyar könnyűzenei arcképcsarnok

*Pejtsik Péter, Pejtsik Panka, Bátky Zoltán*

Magyar slágerek szimfonikus hangszerelésben a Ferences kertben

* 2021. 09. 10. Bérletes hangverseny / Elgar, R. Strauss /

*Vajda Gergely, Varga Tamás*

* 2021. 09. 17. Jótékonysági hangverseny a Rotary Club szervezésében

*Thomas Kornél, Foki Veronika, Foki Dániel, Kiss Márton*

* 2021. 10. 01. Bérletes hangverseny / Mendelssohn, Mozart, Brahms /

*Kovács János, Varga Gábor*

* 2021. 10. 08. Bérletes hangverseny / Csajkovszkij, Respighi, Stravinsky /

*Giovanni Mazza*

* 2021. 10. 10. Hangverseny az olaszországi Sondrioban

*Giovanni Mazza*

* 2021. 10. 13-15. Bérletes hangversenyek – Zenemanók
* 2021. 10. 17. Hangverseny az ausztriai Güssingben

*Lakner -Bognár Nóra, Vox Savariae, Güssinger Stadtchor*

* 2021. 10. 18. Jótékonysági hangverseny az Evangélikus Templomban

*Lakner -Bognár Nóra, Vox Savariae, Güssinger Stadtchor*

* 2021. 10. 22. Bérletes hangverseny / Beethoven, Kodály, Brahms, Liszt /

*Kovács János*

* 2021. 11. 02. Pejtsik Péter: Requiem című művének ösbemutatója

a budapesti Rózsák terén álló templomban

*Pejtsik Péter, Budapesti projektkórus*

* 2021. 11. 06. Bérletes hangverseny / Verdi: Requiem /

*Dobszay Péter, varasdi és bécsi kórusok,*

*külföldi énekes szólisták*

* 2021. 11. 07 Hangverseny Varasdon / Verdi: Requiem /

*Andjelko Igrec, varasdi és bécsi kórusok,*

*külföldi énekes szólisták*

* 2021. 11. 26. Hangverseny a Symphonia Hungarica Karmester Kollégium

növendékeivel

* 2021. 11. 28. Hangverseny a budapesti Vigadóban

a Symphonia Hungarica Karmester Kollégium növendékeivel

* 2021. 12. 03. Bérletes hangverseny / Hacsaturjan, Sosztakovics /

*Cser Ádám, Louisa Staples*

* 2021. 12. 08.-10. Bérletes hangversenyek – Zenemanók
* 2021. 12. 18. Bérletes hangverseny / Puccini, Mozart, Ott Rezső /

*Kovács János, Kriszta Kinga, Horváth István, Oberfrank Péter*

* 2021. 12. 19. Hangverseny Véménden / Puccini, Mozart, Ott Rezső /

*Kovács János, Kriszta Kinga, Horváth István, Oberfrank Péter*

* 2021. 12. 29.- 30. Szilveszteri Gálahangverseny

*Thomas Kornél, Mester Viktória*

Az együttes tagjaiból álló zenei formációk az adatbázisban rögzített hangversenyek mellett számos alkalommal vettek részt Szombathely, Vas megye és a régió társadalmi életében, kisebb és nagyobb helyi rendezvények meghívott közreműködőiként igényes módon közvetítve a zenekultúrát.

A munkavállalók jogállásában a 2020. végén történt törvényi változások, az új rendszerbe történő átrendeződés nem okozott fennakadást a 2021. évi tevékenységek során. a financiális stabiltás lehetővé tette a zenekar munkájához elengedhetetlenül fontos eszközpark további fejlesztését is.

Összességében elmondható a 2021-es év szakmai teljesítése, kulturális szolgáltatásai kapcsán, hogy bár objektív okok miatt számosságában nem érhette el a COVID-19 járványt megelőző időszak adatait, ám a körülményekhez és az igényekhez igazítva a Savaria Szimfonikus Zenekar társulata teljesítette a sokszínű, igényes komolyzene bemutatására tett vállalását 2021-ben is.

Szombathely, 2022. április 8.

Kiss Barna, igazgató

Savaria Szimfonikus Zenekar